Predsjednik Ruske Federacije Vladimir Putin došao je u službeni posjet Republici Srbiji. Riječ je o međudržavnom posjetu i u delegaciji Republike Srbije bio je hrvatski saborski zastupnik Milorad Pupovac.







Pupovčev ulazak u beogradski Hram svetog Save poklopio se s ulaskom Cece Ražnjatović, supruge ratnog zločinca Željka Ražnjatovića -Arkana i predsjednika Republike Srpske Milorada Dodika.

Uz Dodika je bila premijerka RS-a Željka Cvijanović.

Kada je Dodik, ulazio okupljeno mnoštvo skandiralo mu je ‘Miloradeee’. Dodiku, jasno, ne Pupovcu. Aktualnog predsjedavajućeg Predsjedništva naklonost mase toliko je razdragala da ih je pozdravio troprstim pozdravom. Dodik se u Palati Srbija pojavio još u vrijeme bilaterale u društvu redatelja Emira Kusturice.

Zanimljivo bi bilo čuti u kojem svojstvu je Pupovac bio na dočeku Putina u Beogradu, no odgovor još nismo dobili. Sudeći po foto i video zapisima Pupova je bio u izaslanstvu Vlade Republike Srbije koja je dočekala ruskog predsjednika.

Dolazak Milorada Pupovca pogledajte u videu:

Na dočeku Putina Pupovac je u društvu potpredsjednika srbijanske Vlade Rasima Ljajića i direktora kancelarije za Kosovo Marka Đurića.

Po čijem pozivu je Putinovom službenom posjetu Srbiji nazočio hrvatski saborski zastupnik Milorad Pupovac? Je li Pupovac izvijestio hrvatske službene institucije o svojoj aktivnosti?

Htjeli smo to osobno čuti od Pupovca ali nije odgovarao na telefonske pozive, a Srpsko narodno nijeće tražilo je pismeni upit na tu temu. Poslali smo ga, a ako dobijemo njihov odgovor objavit ćemo ga.

U Hramu svetog Save Putin se rukovao s osuđenim ratnim zločincem Vojislavom Šešeljom.

Vojislav Šešelj pohvalio se na Twitteru da se sreo s ruskim predsjednikom i da je sa njim i razgovarao, a jedna od zvijezda mitinga za doček Putina bila je i Svjetlana Ražnjatović Ceca.

Ž.M./M.M./Foto:Screenshot